beauceron
Store norske leksikon,Teknologi og industri,Landbruk,Husdyr,Hund,Hunderaser
Beauceron er en fransk fårehundrase. Den minner om en tung dobermann med lang hale. Dette er en stor, kraftig og robust hund.
Beskrivelse: Mankehøyde: hannhunder 65–70 cm, tisper 61–68 cm. Langt, kraftig hode; høyt ansatte ører. Rektangulær kroppsbygning, dypt og kraftig bryst. God benstamme, velvinklet. Har dobbeltsporer på bakbena. Kort, grov og tilliggende pels, ca. 3–4 cm lang. Farger: black-and-tan eller harlekin (gråsvart bunn med svarte flekker) med like deler svart og grått med tanmønster som på black-and-tan. Les mer i Store norske leksikon Hund Hunderase Liste over hunderaser hundens historie